Λαίδη Νταϊάνα Μπιούκλερκ

Η Λαίδη Νταϊάνα Μπιούκλερκ (το γένος Σπένσερ, 24 Μαρτίου 1734  - 1 Αυγούστου 1808) ήταν Αγγλίδα  ευγενής και καλλιτέχνιδα . 

 Νεανικά χρόνια 
Γεννήθηκε στην οικογένεια Σπένσερ  ως κόρη του Τσάρλς Σπένσερ, του 3ου δούκα του Μάρλμπορο (1706–1758) και της αξιότιμης Ελίζαμπεθ Τρέβορ (γ. 1761). Τα αδέλφια της ήταν ο Τζώρτζ, ο Τσάρλς και η Ελίζαμπεθ. Η γιαγιά της ήταν η  Σάρα Τσώρτσιλ, η Δούκισσα του Μάρλμπορο . Μεγάλωσε στο Λάνγκλεϊ Πάρκ,στο Μπάκιγχαμσιρ, όπου ήρθε σε επαφή με την τέχνη σε νεαρή ηλικία. Ο Τζόσουα Ρέινολντς ήταν οικογενειακός φίλος.

 Γάμοι και παιδιά 
αριστερά|μικρογραφία|232x232εσ| Ο Τοφοαμ Μπιούκλερκ, ο δεύτερος σύζυγός της. 
Στις 8 Σεπτεμβρίου 1757, παντρεύτηκε τον Φρέντερικ St John, 2ο Υποκόμη του Μπόλινμπροκ (1734 – 1787).  Έγινε ευρέως γνωστή ως «Λαίδη Ντι» (όπως και η συνονόματη της, στις αρχές της δεκαετίας του 1980, πριν γίνει Πριγκίπισσα της Ουαλίας ). 

Κατά τη διάρκεια του πρώτου γάμου απέκτησε τέσσερα παιδιά : 

 Τζώρτζ  (5 Μαρτίου του 1761 - 11 Δεκεμβρίου  του 1824) 
 Χενριέττα ( 1 Αυγούστου του 1762 - Απρίλιος του 1834)  
 Άνν (γεννήθηκε περίπου το 1764 και πέθανε σε βρεφική ηλικία) 
 Φρέντερικ (αξιωματικός του βρετανικού στρατού) (20 Δεκεμβρίου του 1765 - 19 Νοεμβρίου του 1844) 

Ζώντας έναν απόλυτα αποτυχημένο γάμο με τον διαβόητο για τις απιστίες του Υποκόμη Μπόλινμπροκ , η Λαίδη Νταϊάνα ανέτρεψε τη σύμβαση. Άφησε τον σύζυγό της και διατήρησε μια μυστική σχέση με τον εραστή της, τον Τοφοαμ Μπιούκλερκ . Τον Φεβρουάριο του 1768 ο Μπόλινμπροκ υπέβαλε αίτηση διαζυγίου λόγω μοιχείας. Η αναφορά απαιτούσε πράξη του κοινοβουλίου, η οποία ψηφίστηκε τον επόμενο μήνα. 

Μέσα σε δύο ημέρες παντρεύτηκε τον Τοφοαμ Μπιούκλερκ. Μαζί είχαν τρία παιδιά : 

 Την Ελίζαμπεθ Μπιούκλερκ (20 Αυγούστου του1766  – 25 Μαρτίου του1793), παντρεύτηκε τον ξάδελφό της Τζορτζ Χέρμπερτ, 11ο Κόμη του Πέμπροκ. 
 Την (Άννα) Μαίρη Μπιούκλερκ (29 Ιουνίου ή 20 Αυγούστου του 1766 – 23 Ιουλίου του 1851), δίδυμη της Ελίζαμπεθ. Είχε μια περίφημη μακροχρόνια σχέση με τον ετεροθαλή αδελφό της, Τζώρτζ Μπόλινμπροκ και είχε τέσσερις γιους μαζί του. Αφού την εγκατέλειψε, παντρεύτηκε το 1797 έναν Γερμανό Κόμη Αγγλικής καταγωγής, και είχαν μαζί 2 γιούς και τέσσερις κόρες. (Οι απόγονοί της μέσω της νεότερης κόρης της Emilie ή Amalie περιλαμβάνουν τους πρίγκιπες του Loewenstein-Wertheim-Freudenberg, και μέσω αυτών, άλλους Γερμανούς ευγενείς ). 
 Τον Τσάρλς Τζώρτζ Μπιούκλερκ (20 Ιανουαρίου 1774 – 25 Δεκεμβρίου 1846), βουλευτή του Ρίτσμοντ (1796-8)Το 1799 παντρεύτηκε την Έμιλυ Σάρλοτ Ογκίλβι, κόρη της Έμιλυ Μαίρη Λέννοξ της Δούκισσας του Λένστερ, από τον δεύτερο σύζυγό της, Ουίλιαμ Ογκίλβι . 

 Καλλιτεχνικό έργο 
μικρογραφία| «Ο χορός της κυρίας και του παιδιού», της Λαίδης Νταϊάνα Μπιούκλερκ. 
Η Νταϊάνα ήταν μια πολύ προικισμένη καλλιτέχνης που κατάφερε να χρησιμοποιήσει τη σκανδαλώδη φήμη της ως μοιχαλίδα και ως αριστοκράτισσα για να προωθήσει την καριέρα της ως ζωγράφος και σχεδιάστρια. Ζωγράφισε πορτρέτα, εικονογράφησε έργα και βιβλία και διακόσμησε δωμάτια με τοιχογραφίες. 

 Μετέπειτα ζωή, θάνατος και κληρονομιά. 
Ο δεύτερος σύζυγός της πέθανε το 1780 και, λόγω περιορισμένων οικονομικών, άρχισε να ζει μια πιο αποτραβηγμένη από τα κοινά, ζωή. Πέθανε το 1808 και θάφτηκε στο Ρίτσμοντ. 

Στα μέσα της δεκαετίας του 1990 ένα πορτρέτο της τοποθετήθηκε στο Κένγουντ Χάουζ, στο Χάμστεντ Χιθ στο Λονδίνο, με τη λεζάντα: "Η Λαίδη Νταϊάνα Σπένσερ, γνωστή κυρίως για τη δυστυχία του πρώτου γάμου της." Μια τέτοια λεζάντα είναι άδικη για μια τόσο αξιοθαύμαστη και δυναμική γυναίκα. 

 Βιβλιογραφικές αναφορές 
 Surtees, Βιρτζίνια. « Beauclerk, Lady Diana (1734–1808) .» στο Λεξικό της Οξφόρδης της Εθνικής Βιογραφίας . Εκδ. HCG Μάθιου και Μπράιαν Χάρισον. Οξφόρδη: OUP, 2004. 8 Μαΐου 2007. 

 Περαιτέρω ανάγνωση 

 Erskine, Beatrice. Lady Diana Beauclerk, her life and her work (London: T.F. Unwin, 1903).
 Hicks, Carola. Improper Pursuits: The Scandalous Life of an Earlier Lady Diana Spencer (New York: St. Martin's Press, 2001).
 Editors Delia Gaze, Maja Mihajlovic, Leanda Shrimpton. Entry at Dictionary of Women Artists: Artists. Taylor & Francis, 1997. *Kim Sloan. A Noble Art: Amateur Artists and Drawing Masters, C.1600-1800'. British Museum Press, 2000.

 Εξωτερικοί σύνδεσμοι 

 Lady Diana Beauclerk on Artnet (6 Dec 2010)
 Three children, seated in a landscape, with a basket of wild flowers (Pencil & watercolour - Christie's)
 British Museum collection of 73 works

 Παραπομπές 

Κατηγορία:Άγγλοι εικονογράφοι
Κατηγορία:Οικογένεια Σπένσερ
Κατηγορία:Κυρίες της Κρεβατοκάμαρας
Κατηγορία:Κυρίες Επί Των Τιμών